11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 852 της 6/23 Νοεμ. 1976 (ΦΕΚ Α΄ 312) Περί απαγορεύσεως απόπλου εν περιπτώσει δυσμενών καιρικών συνθηκών. Έχοντες υπ’ όψει: 1.Το άρθρ. 42, παρ. 2, Κεφ. Δ΄ του Ν.Δ. 187/73 «περί Κώδικος Δημοσίου Ναυτικού Δικαίου». 2.Το άρθρ. 1 του Νόμ. 3141/1955 «περί συστάσεως παρά τω Υπουργείω Εμπορικής Ναυτιλίας Συμβουλίου Εμπορικού Ναυτικού» και την υπ’ αριθ. 22/25.6.1976 γνωμοδότησιν του Συμβουλίου τούτου, και 3.Την υπ’ αριθ. 637/25.8.76 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού απεφασίσαμεν και διατάσσομεν: Αναστολή απόπλου ελληνικών πλοίων εις  περιπτώσεις δυσμενών καιρικών συνθηκών. Άρθρ.1.-1.Εις περιπτώσεις δυσμενών καιρικών συνθηκών, αι Λιμενικαί Αρχαί εσωτερικού αναστέλλουν, μέχρι βελτιώσεως αυτών, την χορήγησιν αδείας απόπλου εκ λιμένων και όρμων της περιοχής των, εις τα υπό Ελληνικήν σημαίαν πλοία. 2.Ο απόπλους των πλοίων αναστέλλεται, αφ’ ης περιέλθη εις τας Λιμενικάς Αρχάς δελτίον καιρού της Εθνικής Μετεωρολογικής Υπηρεσίας (Ε.Μ.Υ.) αναγγέλλον την επικράτησιν δυσμενών καιρικών συνθηκών. Η αναστολή του απόπλου λόγω δυσμενών καιρικών συνθηκών ως και η άρσις αυτής, ενεργείται δι’ εγγράφου Διαταγής της Λιμενικής Αρχής, κοινοποιουμένης εις τους πλοιάρχους των εις τους λιμένας της περιοχής της πλοίων, εις τα οποία αφορά η αναστολή. 3.Κατ’ εξαίρεσιν ο απόπλους επιτρέπεται δι’ εκτέλεσιν πλου εγγύς των ακτών και μικράς διαρκείας, εάν είς τινας περιοχάς η πράγματι επικρατούσα καιρική κατάστασις είναι καταφανώς ευμενεστέρα της εν τω δελτίω της Ε.Μ.Υ. περιγραφομένης τοιαύτης, κατόπιν συμφώνου γνώμης του πλοιάρχου, του πλοηγού του λιμένος ή εμπείρου περί τας τοπικάς συνθήκας πλοιάρχου Ε.Ν. και των εγγύς της περιοχής εδρευουσών ετέρων Λιμενικών Αρχών. Η κατά τα ανωτέρω κατ’ εξαίρεσιν χορήγησις απόπλου, ενεργείται βάσει συντασσομένου ειδικού Πρακτικού, εις το οποίον θα αναφέρεται η σύμφωνος γνώμη απάντων των εν τη παρούση παραγράφω προσώπων συγκεκριμένως κατονομαζομένων εν αυτώ. 4.Αι ειδικώτεραι συνθήκαι και προϋποθέσεις υφ’ ας αναστέλλεται ο απόπλους των πλοίων κατά τα ανωτέρω, υπό των Λιμενικών Αρχών, θα γνωστοποιούνται εις ταύτας δι’ ειδικών οδηγιών του Υπουργείου Εμπορικής Ναυτιλίας, λαμβανομένων παρ’ αυτού υπ’ όψιν των κατωτέρω κριτηρίων και στοιχείων: α)Της κατηγορίας, του τύπου, της χωρητικότητος και των στοιχείων ευσταθείας και αντοχής εκάστης κατηγορίας πλοίων, ως και των πλόων ους ταύτα εκτελούν. β)Των μετεωρολογικών και ανεμολογικών στατιστικών στοιχείων και παρατηρήσεων της Εθνικής Μετεωρολογικής Υπηρεσίας  και της Υδρογραφικής Υπηρεσίας δι’ εκάστην περιοχήν του Ελληνικού θαλασσίου χώρου. γ)Των δια των τακτικών και εκτάκτων δελτίων της Μετεωρολογικής Υπηρεσίας παρεχομένων πληροφοριών και του τρόπου μεταδόσεως αυτών. δ)Των τοπικώς επικρατουσών ειδικών καιρικών και θαλασσίων συνθηκών, και  ε)Παντός ετέρου στοιχείου δυναμένου να επηρεάση εν συναρτήσει προς τας επικρατούσας καιρικάς συνθήκας την ασφαλή ναυσιπλοΐαν των πλοίων. Πλοία υπό ξένην σημαίαν. Άρθρ.2.-Εις τους πλοιάρχους πλοίων υπό ξένην σημαίαν ολικής χωρητικότητος κάτω των 1.600 κοχ. φορτηγών και 3.000 κοχ. επιβατηγών, δέον όπως κοινοποιήται, υπό της οικείας, Λιμενικής Αρχής, επί αποδείξει, το σχετικόν δελτίον καιρού της Ε.Μ.Υ., οσάκις, βάσει αυτού, αναστέλλεται ο απόπλους εις αντιστοίχους κατηγορίας πλοία υπό Ελληνικήν σημαίαν. «Κυρώσεις Άρθρ.3.-Οι παραβάτες των διατάξεων του παρόντος Προεδρικού Διατάγματος τιμωρούνται, ανεξάρτητα αν συντρέχει από άλλες διατάξεις ποινική ή πειθαρχική ευθύνη, σύμφωνα με τις διατάξεις του άρθρ. 45 του Ν.Δ. 187/1973.» Το άρθρ. 3 αντικαταστάθηκε ως άνω από το άρθρο μόνο του Π.Δ. 284/31 Αυγ. – 14 Σεπτ. 1994 (ΦΕΚ Α΄ 148). Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 118,451(α) Σελ. 118,451(β) Τεύχος 1276- Σελ. 79 Κώδικας Δημόσιου Ναυτικού Δικαίου 19.Α.ν.11 